钦定古今图书集成/理学汇编/文学典/第241卷 > 《题古乐府后》前人
## 钦定古今图书集成/理学汇编/文学典/第241卷 > 《题古乐府后》前人

古乐府有“巴东三峡巫峡长，猿鸣三声泪沾裳。”但以
凄怨之音，和为数叠，惜其声今不传。余自荆州上峡
入黔中，备尝山川险阻，因作前二叠传与巴娘，令以
竹枝歌之。前一叠可和云：“鬼门关外莫言远，五十三
驿是皇州。”后一叠可和云：“鬼门关外莫惆怅，四海一
家皆弟兄。”或各用四句入阳关《小秦王》亦可歌也。